[{"text_idx": "#000002", "text": "Ne c\u0302io estis simpla dum la preparado, sed la kongreso okazis. Precizan kvanton de partoprenantoj oni ne povas mencii, c\u0302ar, kiel dirite, la du arang\u0302oj pasis samtempe kaj kelkaj esperantistoj (specife temis pri lokanoj) vizitis ne c\u0302iujn arang\u0302ojn. Sed, malprecize dirante, estis c\u0302irkau\u0306 tridek partoprenantoj el deko da landpartoj. Estis prezentitaj ne nur centraj kaj proksimaj regionoj, ekzemple, venis tripersona delegacio el Novoc\u0302erkassk (Rostova regiono). Tiuj esperantistoj estas aparte salutindaj, c\u0302ar ili nur c\u0302i-jare kreis sian klubon kaj jam aktive vizitas Esperanto-renkontig\u0302ojn."}, {"text_idx": "#000003", "text": "La kongreso en C\u0302eboksary kvante kaj kvalite restis en ombro de la samtempa 16a Lingva festivalo, en kiu estis prezentitaj 38 lingvoj kaj kelkaj lingvaj kaj naciaj asocioj. La prezentaj\u0302oj allog\u0302is multajn junajn interesatojn. (Fotis Irina Jakovleva)"}, {"text_idx": "#000006", "text": "La konferenco de REU, okazinta kadre de la kongreso, elektis novan estraron, kiun plu prezidos la au\u0306toro de c\u0302i tiu artikolo, krome la gvidorganon eniris alfabetorde Irina Gonc\u0302arova (Moskva regiono), Jurij Karcev (Uljanovsk), Arina Osipova (Jekaterinburg) kaj Svetlana Smetanina (Moskvo)."}, {"text_idx": "#000013", "text": "Ankau\u0306 en la listo pri la respondeculo pri informado al la ekstera mondo \u2013 mankas Ruslando."}]